**POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN) -**

**(POSTUPAK NABAVE S OBVEZNOM OBJAVOM)**

**NAZIV PROJEKTA**: **ISTRAŽIVANJE I RAZVOJ INOVATIVNIH MATERIJALA I PROIZVODA OD DEVULKANIZIRANE GUME**

**NAZIV NABAVE: NABAVA USLUGE VANJSKOG STRUČNJAKA ZA PRIPREMU I PROVEDBU POSTUPAKA NABAVE TE UPRAVLJANJE PROJEKTOM**

EVIDENCIJSKI BROJ NABAVE : NAB 01/2021

DATUM OBJAVE: 11.05.2021.

**POZIV NA DOSTAVU PONUDA**

1. **OPĆI PODACI**

**1.1**. **Podaci o Naručitelju:**

**Naziv naručitelja**: GUMIIMPEX - GUMI RECIKLAŽA I PROIZVODNJA društvo s ograničenom odgovornošću za proizvodnju, reciklažu i usluge

**Adresa:** Pavleka Miškine 64/c, Varaždin

**OIB**: 82298562620

**Broj telefona**: +385 42 404 500

Internet stranica: www.gumiimpex.hr

**1.2.** **Kontakt osoba (osoba zadužena za komunikaciju s ponuditeljima)**

Ime i prezime: Tomislav Oskoruš

Adresa elektroničke pošte kontakt osobe: tomislav.oskorus@gumiimpex.hr

Komunikacija i svaka druga razmjena informacija između Naručitelja i ponuditelja obavljat će se isključivo u pisanom obliku putem elektroničke pošte kontakt osobe Naručitelja odnosno internetske stranice [www.strukturnifondovi.hr](http://www.strukturnifondovi.hr)

**1.3. Vrsta postupka nabave**

Nabava se provodi temeljem Pravila o provedbi postupaka nabava za neobveznike Zakona o javnoj nabavi (v.7.0) (dalje u tekstu: Pravila). Sukladno Pravilima, Poziv na dostavu ponuda sa svim pripadajućim prilozima objavljuje se na internetskoj stranici http://www.strukturnifondovi.hr./

**1.4. Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude bit će stavljene na raspolaganje ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr) (od dana objave Poziva na dostavu ponuda koji se smatra danom početka postupka nabave).

**1.5. Objašnjenja i izmjene natječajne dokumentacije**

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda. Zahtjev sa postavljenim pitanjima ponuditelji mogu postaviti najkasnije tijekom **četvrtog (4) dana** prije dana u kojem istječe rok za dostavu ponuda. Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.2.), najkasnije tijekom **drugog (2) dana** prije dana u kojem istječe rok za dostavu ponuda.

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu“ isključivo putem elektroničke pošte osobe zadužene za komunikaciju s Ponuditeljima (točka 1.2.).

Ako se tijekom objave ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljen kako bi svi gospodarski subjekti bili upoznati s izmjenom.

U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, potrebno je razmjerno produljiti rok za dostavu ponuda za minimalno 5 dana, računajući od dana objave izmjene.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

**1.6. Evidencijski broj nabave**

NAB 01/2021

**1.7. Procijenjena vrijednost nabave**

Procijenjena vrijednost ponude iznosi 1.200.000,00 kn bez PDV-a.

**1.8. Sprječavanje sukoba interesa**

Naručitelj ne smije sklapati ugovore o nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata ili podugovaratelja odabranom ponuditelju):

- GUMEKO d.o.o.

- GUMI NEKRETNINE d.o.o.

- KIRNEK d.o.o.

**1.9. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s naručiteljem. U zajedničkoj ponudi mora biti navedeno koji će dio ugovora (vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije.

**1.10. Podizvoditelji**

Ako gospodarski subjekt namjerava dati dio ugovora u podugovor jednom ili više podizvoditelja, dužni su u ponudi navesti sljedeće podatke:

-naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja,

-predmet, količinu, vrijednost podugovora i postotni dio ugovora koji se daje u podugovor.

Ako ponuditelj odnosno zajednica ponuditelja ne dostavi podatke o podizvoditelju, smatra se da će cjelokupni predmet nabave izvršiti samostalno.

Sudjelovanje podizvoditelja ne utječe na odgovornost ponuditelja za izvršenje ugovora.

1. **PREDMET NABAVE**
   1. **Opis predmeta nabave**

Predmet nabave su savjetodavne usluge za vođenje projekta i provedbu postupaka nabava na IRI projektu Istraživanje i razvoj inovativnih materijala i proizvoda od devulkanizirane gume. Projektom Naručitelj razvija proizvod koji je nov za poduzetnika te je istovremeno nov za globalno tržište a doprinosi strategiji S3. Postojeći tehnološko-proizvodni procesi ne omogućuju ponovno korištenje reciklirane gume za proizvodnju novih proizvoda (jer je ista vulkanizirana), za to je još uvijek nužan kaučuk (kojeg se 92% svjetske proizvodnje proizvodi na plantažama u Aziji). Projektom će se istražiti proces devulkanizacije, odnosno reciklažom će se dobiti devulkanizirani proizvod (sirovina) koji će biti moguće koristiti za proizvodnju novih proizvoda. Projektom će se razviti dvije grupe proizvoda:

- Novi inovativni materijali od devulkanizirane gume

- Novi inovativni proizvod od devulkanizirane gume

i postići će se kružni proizvodni proces: 1) Prikupljanje otpadnih guma 2) Reciklaža otpadnih guma 3) Devulkanizacija recikliranog gumenog granulata koji se dobije reciklažom gume 4) Proizvodnja novih proizvoda od devulkaniziranog granulata.

Ukupna planirana vrijednost projekta iznosi 41.675.012,68 HRK.

1. Vođenje projekta

* Uvođenje svih uključenih u korisničkoj organizaciji u ključne obveze po Ugovoru;
* Tumačenja pojedinih odredbi Ugovora o dodjeli bespovratnih sredstava;
* Upravljanje promjenama u projektu provedbom postupaka naknadnih izmjena u proračun u projekta i izrada Obavijesti o manjoj izmjeni, prema potrebi;
* Savjetovanje pri vođenju projektnog tima;
* Koordinacija i pregled dokumentacije te osiguravanje pravovremene dostave iste Korisniku u svrhu izrade Zahtjeva za nadoknadom sredstava;
* Izrada Zahtjeva za nadoknadnom sredstva
* Savjetovanje u vođenju i arhiviranju projektne dokumentacije;
* Tumačenja pri pripremi cjelokupne potrebne dokumentacije za izmjene i dopune Ugovora, prema potrebi;
* Savjetovanje vezano za osiguranje vidljivosti projekta;

1. Provedba postupaka nabave

* Izmjene plana nabave za projekt, prema potrebi;
* Provođenje postupaka nabave određenih u planu nabave temeljem primjenjivog NOJN Pravilnika;
* Izrada poziva na dostavu ponuda za objavu na internet stranici odnosno na stranici https://strukturnifondovi.hr/nabave-lista/
* Priprema odgovora, pojašnjenja i nadopuna poziva na dostavu ponuda tijekom trajanja pojedinačnih nabava, prema potrebi;
* Izrada zapisnika o ocjeni ponuda, odluka o odabiru te odluka o poništenju postupka, prema potrebi;
* Savjetovanje prilikom izrade i predaje nacrta dokumentacija o nabavi na ex-ante kontrolu posredničkom tijelu razine 2, savjetovanje i pomoć oko implementacije komentara Posredničkog tijela razine 2 na nacrt dokumentacije o nabavi te sudjelovanje na potencijalnim sastancima;
* Savjetovanje i podrška pri pružanju pojašnjenja prema Posredničkom tijelu razine 2, odnosno ex-post preglede nabava (ako je primjenjivo) te sudjelovanje na potencijalnim sastancima;
  1. **Način određivanja cijene ponude**

Cijena ponude iskazuje se za cjelokupan predmet nabave za koji ponuditelj daje ponudu.

Cijena ponude upisuje se brojkama sukladno Ponudbenom listu **(Prilog 1.)** te u Troškovniku (**Prilog 2**.)

Cijena ponude izražava se u kunama (HRK). Cijena sadrži u sebi sve troškove i popuste.

Ponuditelj je dužan u Ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz Troškovnika (Prilog 2.), zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale. Ukoliko je riječ o Ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.

U cijenu ponude bez poreza na dodanu vrijednost moraju biti uračunati svi troškovi ponuditelja i popusti.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenja Ugovora, Naručitelj može odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje Ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili promijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te će ponuda biti odbijena.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.

* 1. **Rok i mjesto izvršenja predmeta nabave**

Rok za pružanje usluga je od sklapanja ugovora o nabavi do 15.03.2023., odnosno do završetka roka trajanja projekta.

Mjesto izvršenja predmeta nabave su poslovni prostori najpovoljnijeg ponuditelja i poslovni prostori Naručitelja.

1. **RAZLOZI ISKLJUČENJA PONUDITELJA**
   1. Ponuditelj se isključuje iz postupka nabave:

- ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara

- nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna

- ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

* 1. Ponuditelj, odnosno zajednica ponuditelja dužni su u svojoj ponudi priložiti dokumente zahtijevane ovim Pozivom, kojima se dokazuje gore navedeni razlozi za isključenje i to:

1. Izjavu Ponuditelja, odnosno svakog člana zajednice ponuditelja, potpisanu od osobe ovlaštene za zastupanje gospodarskog subjekta, kojim potvrđuje da ne postoje razlozi za isključenje, odnosno da se gospodarski subjekt ne nalazi u jednoj od situacija navedenih iz točke 3.1. ovog Poziva,
2. potvrdu Porezne uprave o stanju duga koja ne smije biti starija od 30 dana računajući od dana objave Poziva, ili
3. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 2. ovog odjeljka, ili
4. izjavu osobe koja je po zakonu ovlaštena za zastupanje gospodarskog subjekta s ovjerenim potpisom kod bilježnika, ako se u državi sjedišta gospodarskog subjekta ne izdaje potvrda iz točke 2. ovoga odjeljka ili jednakovrijedni dokument iz točke 4. ovoga odjeljka.

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

1. **SPOSOBNOST PONUDITELJA**

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovim Pozivom za dostavu ponuda, a kojima dokazuje svoju pravnu i poslovnu sposobnost i tehničku i stručnu sposobnost. Svi dokazi i dokumenti koji se prilažu ponudi, a određeni su u točki 4. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**4.1. Ekonomska i financijska sposobnost**

U svrhu dokazivanja da ima potrebnu financijsku snagu kako bi u roku i kvalitetno pružio predmet nabave, gospodarski subjekt mora u postupku nabave dokazati da je u posljednje tri dostupne financijske godine, ostvario minimalni godišnji promet najmanje u iznosu dvostruke procijenjene vrijednosti nabave bez PDV-a.

Gospodarski subjekt koji ima poslovni nastan izvan Republike Hrvatske, može imati iskazan promet u stranoj valuti. Strana valuta se preračunava u kune prema srednjem tečaju Hrvatske narodne banke na dan početka postupka nabave (dan objave na internetskoj stranici www.strukturnifondovi.hr ). Ako valuta koja je predmet konverzije u HRK ne kotira na deviznom tržištu u Republici Hrvatskoj, prilikom računanja protuvrijednosti koristi se tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je započeo postupak nabave.

U slučaju zajednice Ponuditelja, svi članovi zajednice Ponuditelja obvezni su kumulativno dokazati da su ostvarili ukupni minimalni godišnji promet u iznosu dvostruke vrijednosti procijenjene vrijednosti nabave bez PDV-a.

Kao dokaz o ispunjavanju ovog uvjeta sposobnosti, gospodarski subjekt dostavljaju ispunjen prilog Izjava o prometu (**Prilog 3**.) koji je sastavni dio Poziva na dostavu ponuda i koji potpisuje osoba ovlaštena za zastupanje gospodarskog subjekta.

**4.2. Tehnička i stručna sposobnost**

Gospodarski subjekt mora dokazati **tehničku i stručnu sposobnost**.

U slučaju zajednice ponuditelja, svi članovi zajednice zajedno/kumulativno dokazuju sposobnost iz ove točke.

**4.2.1. Dokaz tehničke sposobnosti (Popis izvršenih usluga)**

Gospodarski subjekt u postupku javne nabave mora dokazati da je u **godini u kojoj je započeo postupak nabave (2021.) i tijekom 3 (tri) godine koje prethode toj godini (2020., 2019. i 2018.) uredno izvršio :**

• **Minimalno jednu (1), a maksimalno dvije (2) usluge koje su iste ili slične predmetu nabave. Kumulativna vrijednost izvršenih usluga mora biti minimalno u iznosu vrijednosti ponude.**

Popis (**Prilog 4.)** sadržava:

* **predmet usluge - naziv i kratki opis iz kojeg je vidljivo da je riječ o izvršenju usluga koje su iste ili slične predmetu nabave, sve kako je određeno ovom točkom Poziva**
* **vrijednost izvršene usluge (bez PDV‐a),**
* **razdoblje izvršenja,**
* **naziv druge ugovorne strane (naručitelja) i osobu za kontakt i kontakt podatke naručitelja.**

**Popis usluga s minimalnim sadržajem prema Prilogu 4 dokazuje tehnički tražene uvjete iz točke 4.2.1**

Napominje se da Naručitelj zadržava pravo od druge ugovorne strane izravno (naručitelja) ili od ponuditelja za vrijeme trajanja postupka pregleda i ocjene ponuda zatražiti Potvrdu izdanu od druge ugovorne strane (naručitelja) o urednom izvršenju usluga koje su navedene u Popisu.

Izračun vrijednosti izvršenih usluga u slučaju iskazivanja u stranoj valuti:

Strana valuta koja kotira na deviznom tržištu u Republici Hrvatskoj se preračunava u kune prema srednjem tečaju Hrvatske narodne banke na dan objave Poziva.

Strana valuta koja ne kotira na deviznom tržištu u Republici Hrvatskoj se preračunava u kune prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je objavljen Poziv.

**4.2.2. Dokaz stručne sposobnosti (Stručnjaci)**

Gospodarski subjekt za potrebe dokazivanja stručne sposobnosti treba dostaviti podatke o angažiranim najmanje dva stručnjaka s ciljem dokazivanja da nominirani stručnjak ima tražene minimalne stručne kvalifikacije:

- **Stručnjak 1** (najmanje 1 izvršitelj) mora dokazati iskustvo rada na najmanje jednom projektu u poduzetništvu na kojem je sudjelovao u vođenju/upravljanju

- **Stručnjak 2** (najmanje 1 izvršitelj) mora dokazati iskustvo rada na najmanje jednom projektu u poduzetništvu na kojem je sudjelovao u pripremi i provedbi nabava

Naručitelj će prihvatiti sljedeće dokumente kao dostatan dokaz stručne sposobnosti gospodarskog subjekta iz točke 4.2.2.:

**Životopis navedenog stručnjaka s minimalnim sadržajem prema Prilogu 5. i Prilogu 6. čime se dokazuje raspolaganje stručnjacima iz točke 4.2.2.**

Ponuditelj **može** u izvršenju ugovora angažirati i veći broj stručnjaka ako mu je to potrebno za uredno izvršenje ugovora, u kojem slučaju njihov rad mora biti uključen u ponuđenu cijenu.

Ponuditelj **mora** angažirati minimum stručnjaka koji su traženi ovim Pozivom na dostavu ponuda**.**

Napominje se da ponuditelj mora dokazati da za izvršenje predmeta nabave raspolaže timom stručnjaka, neovisno o tome pripadaju li izravno gospodarskom subjektu ili ne, a koji imaju obrazovne i stručne kvalifikacije kako slijedi**. Jedna osoba ne može obavljati više od jedne funkcije.**

1. **KRITERIJ ZA ODABIR PONUDE**

Kriterij za odabir je ekonomski najpovoljnija ponuda.

Ponuda koja zadovoljava sve uvjete iz Poziva za dostavu ponuda i ima najveći broj bodova smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude, Naručitelj će kao najpovoljniju ponudu odabrati ponudu koja je zaprimljena ranije.

Naručitelj određuje relativni značaj koji se dodjeljuje svakom pojedinom kriteriju koji je odabran u svrhu određivanja najpovoljnije ponude kako slijedi:

**1. Cijena (financijski kriterij)** ima relativni značaj 30% odnosno maksimalno 30 bodova, te se vrednuje kako slijedi:

Ponuda koja zadovoljava sve uvjete iz Poziva na dostavu ponuda te ima najnižu cijenu, dobit će maksimalan broj bodova po ovom kriteriju. Bodovna vrijednost ostalih valjanih ponuda izračunava se prema sljedećoj formuli:

**C = NC/CP \* 30**

pri čemu je:

C= broj bodova koji je ponuda dobila za ponuđenu cijenu (zaokruženo na dva decimalna mjesta

NC = najniža cijena ponuđena u postupku nabave

CP = cijena ponude koja je predmet ocjene

30 = maksimalan broj bodova

**2. Iskustvo stručnjaka (nefinancijski kriterij)** **S** ima relativni značaj 70% odnosno maksimalno 70 bodova, te se vrednuje tako da se zbroje bodovi ostvareni za Stručnjaka 1 i za Stručnjaka 2 prema sljedećim kriterijima -

**2. A.** ocjena kvalitete za Stručnjaka 1 dodjeljuje se zbrojem svih bodova koje stručnjak ostvari prema sljedećem kriteriju:

|  |  |  |  |
| --- | --- | --- | --- |
| **Specifično iskustvo stručnjaka 1 (S1)** | **Kriterij/ bodovanje** | | **Ukupno** |
| Stručnjak 1 | | |  |
| Broj razvojno-istraživačkih projekta u poduzetništvu pojedinačne ukupne vrijednosti najmanje 30.000.000,00 HRK na kojima je Stručnjak 1 sudjelovao u vođenju/upravljanju | 0 projekta | 0 bodova | 30 |
| 1 projekt | 10 boda |
| 2 projekta i više | 30 bodova |
| **MAKSIMALAN BROJ BODOVA** | **30 bodova** | | |

Za dokazivanje specifičnog iskustva Stručnjaka 1 (S1) koje je predmet bodovanja, ponuditelj uz ponudu dostavlja sljedeće:

- Životopis Stručnjaka 1 (minimalnog sadržaja prema **Prilogu 5**.)

Ponuditelj se ne mora služiti oglednim obrascem za Stručnjaka 1, no u slučaju da dostavi Životopis u drugoj formi potrebno je uključiti najmanje sve informacije tražene oglednim obrascem koji čini Prilog 5.

**Za slučaj da ponuditelji u ponudi ne dostave dokaze specifičnog iskustva, specifično iskustvo stručnjaka bit će ocijenjeno s 0 bodova.**

**2. B.** Naručitelj kao jedan od kriterija određuje broj postupaka nabave na kojima je Stručnjak 2 pripremamo i provodio javno objavljene nabave u razvojno-istraživačkim projektima u poduzetništvu sukladno Pravilniku[[1]](#footnote-1) koji se primjenjuje na neobveznike javne nabave.

Maksimalan broj bodova koje Ponuditelj može ostvariti u okviru kriterija specifičnog iskustva stručnjaka je **40 bodova**.

Za dokazivanje specifičnog iskustva Stručnjaka 2 (S2) koje je predmet bodovanja, ponuditelj uz ponudu dostavlja sljedeće:

- Životopis Stručnjaka 2 (minimalnog sadržaja prema **Prilogu 6.**)

Ponuditelj se ne mora služiti oglednim obrascem za Stručnjaka 2, no u slučaju da dostavi Životopis u drugoj formi potrebno je uključiti najmanje sve informacije tražene oglednim obrascem koji čini Prilog 6.

Ponuditelj čiji ponuđeni stručnjak ima najveći broj relevantnih postupaka ostvarit će maksimalan broj bodova.

Ostale ponude se boduju relativno u odnosu na ponudu sa ponuđenim najvećim brojem postupaka koje je stručnjak izradio prema sljedećoj formuli:

S2 = (S2P/S2N) \* 40 (broj bodova koji je ponuda dobila za ponuđeni broj nabava Stručnjaka 2 (zaokruženo na dva decimalna mjesta).

S2 = broj bodova koji je ponuda dobila za ponuđeni broj postupaka Stručnjaka 2 (zaokruženo na dva decimalna mjesta)

S2N = najviši broj postupaka nabava Stručnjaka 2 kojim raspolaže ponuditelj u postupku nabave (od svih ponuđenih Stručnjaka 2 u postupku)

S2P = broj postupaka nabava Stručnjaka 2 kojim raspolaže ponuditelj koji je predmet ocjene

**Za slučaj da ponuditelji u ponudi ne dostave dokaze specifičnog iskustva, specifično iskustvo stručnjaka bit će ocijenjeno s 0 bodova**.

**Način izračuna bodova ponude:**

Ukupan broj bodova ponude (P) sastoji se od zbroja bodova za financijski kriterij (C) i nefinancijski kriterij S1 i S2.

**P = C + S1 + S2**

Ekonomski najpovoljnija ponuda je ponuda s najvećim brojem bodova.

U slučaju da više ponuda ima isti broj bodova bit će odabrana ponuda koja je zaprimljena ranije.

1. **PONUDA**
   1. **Sadržaj ponude**

Ponuda mora sadržavati:

1. Popunjeni Ponudbeni list (Prilog 1)

2. Popunjeni, potpisom ovjereni dokument Troškovnik (Prilog 2)

3. Dokumente kojima ponuditelj dokazuje nepostojanje razloga isključenja iz točke 3.

4. Dokaz ekonomske i financijske sposobnosti iz točke 4.1. (Prilog 3.)

5. Dokaz tehničke i stručne sposobnosti iz točke 4.2.1 – Popis izvršenih usluga (Prilog 4.)

6. Dokaz stručne sposobnosti iz točke 4.2.2 – Životopis stručnjaka 1 (Prilog 5.) i Životopis Stručnjaka 2 (prilog 6.)

7. Jamstvo za ozbiljnost ponude u obliku bankarske garancije ili dokaz o uplaćenom novčanom pologu prema uputama u točki 7. ovog Poziva na dostavu ponuda

* 1. **Rok i način dostave ponuda**

Rok za dostavu ponuda je 25.05.2021. u 14:00 sati. Otvaranje ponuda nije javno.

Ponuda se predaje neposredno na adresi naručitelja ili putem pošte na adresu naručitelja, u zatvorenoj omotnici s naznakom:

Evidencijski broj nabave: NAB 01/2021

„NE OTVARAJ“

-Na poleđini:

Naziv i adresa naručitelja

Naziv i adresa ponuditelja

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju.

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

* 1. **Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD/DVD R/USB ili drugom mediju, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici. Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

* 1. **Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajene u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren.

* 1. **Rok valjanosti ponude**

Rok valjanosti ponude je najmanje 30 dana od dana određenog kao krajnji rok za dostavu ponude. Na zahtjev Naručitelja, ponuditelj će produžiti rok valjanosti svoje ponude.

* 1. **Uvjeti plaćanja**

Plaćanje će se vršiti mjesečno u jednakim ratama najkasnije 30 dana od zaprimanja uredno ispostavljenog računa.

1. **JAMSTVA**

**7.1 Jamstvo za ozbiljnost ponude**

Ponuditelj je obvezan uz ponudu dostaviti jamstvo za ozbiljnost ponude u obliku bankarske garancije. U bankarskoj garanciji mora biti navedeno sljedeće:

* da je Korisnik garancije Naručitelj
* da je Nalogodavac gospodarski subjekt koji podnosi ponudu (u slučaju zajednice gospodarskih subjekata, Nalogodavac može biti jedan od članova zajednice gospodarskih subjekata)
* da se ovim jamstvom banka obvezuje da će Korisniku garancije jamstva neopozivo, bezuvjetno, na prvi pisani poziv i bez prava na prigovor isplatiti iznos od 28.000,00 HRK (ili u stranoj valuti u kunskoj protuvrijednosti u navedenom iznosu prema srednjem tečaju Hrvatske narodne banke na dan objave ovog Poziva na dostavu ponuda) na temelju pisanog zahtjeva Korisnika garancije u kojem će stajati da Nalogodavac krši svoju obvezu ili obveze i na koji način, a u slučaju:

o odustajanja ponuditelja od svoje ponude u roku njezine valjanosti

o odbijanja potpisivanja ugovora o nabavi

Bankarska garancija mora sadržavati naziv postupka nabave za koji se izdaje i evidencijski broj postupka nabave. Rok jamstva za ozbiljnost ponude mora biti najmanje do isteka roka valjanosti ponude. Ponuditelj može dostaviti jamstvo čija je valjanost duža od roka valjanosti ponude. Ako istekne rok valjanosti ponude ili jamstva za ozbiljnost ponude prije potpisivanja Ugovora o nabavi, Naručitelj će tražiti njihovo produljenje.

Jamstvo za ozbiljnost ponude dostavlja se u izvorniku. Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

U slučaju zajednice gospodarskih subjekata, jamstvo za ozbiljnost ponude ne mora glasiti na sve članove zajednice gospodarskih subjekata. Dopušteno je da zajednica gospodarskih subjekata priloži jamstvo za ozbiljnost ponude koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva. Bankovno jamstvo mora glasiti na valutu ugovora, a u slučaju da glasi na stranu valutu, prilikom preračunavanja primijenit će se srednji tečaj Hrvatske narodne banke na dan objave Poziva na dostavu ponuda.

Umjesto dostavljanja jamstva za ozbiljnost ponude u obliku bankovne garancije, ponuditelj ima mogućnost dati novčani polog u traženom iznosu visine jamstva i to na račun Naručitelja otvoren kod OTP Banke, IBAN HR4924070001500013185. Pod opisom plaćanja potrebno je navesti da se radi o jamstvu za ozbiljnost ponude i navesti evidencijski broj nabave, a u pozivu na broj navesti OIB/nacionalni identifikacijski broj uplatitelja. Polog mora biti evidentiran na računu Naručitelja u trenutku isteka roka za dostavu ponuda.

U slučaju da ponuditelj uplaćuje novčani polog, dužan je u ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelji koji kao jamstvo za ozbiljnost ponude uplaćuju novčani polog, u ponudi moraju navesti IBAN, model i poziv na broj na koji će Naručitelj izvršiti povrat novčanog pologa. Ostale odredbe koje se odnose na bankarsku garanciju, na odgovarajući način primjenjuju se i na novčani polog.

1. **PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj isključuje ponuditelja kod kojeg postoje razlozi za isključenje te potom provjerava sukladnost ponude s ostalim uvjetima Poziva na dostavu ponude.

U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u donosu na postojanje razloga isključenja, uvjete sposobnosti te, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu na dostavu ponuda).

U postupku pregleda i ocjene ponuda Naručitelj može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda. Naručitelj objavljuje odluku o odabiru o odabranom ponuditelju i ukupnoj vrijednosti odabrane ponude na istom mjestu gdje je objavljen poziv na dostavu ponuda ([www.strukturnifondovi.hr](http://www.strukturnifondovi.hr))

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj će na osnovi rezultata pregleda i ocjene ponuda odbiti:

* ponudu koja nije cjelovita (ne sadrži sve Pozivom na dostavu ponuda propisane obveze elemente),
* ponudu koja nije u skladu sa odredbama poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva,

Naručitelj poništava postupak nabave ako nakon isteka roka za dostavu ponuda:

-nije pristigla niti jedna ponuda;

-nije dobio unaprijed određen broj valjanih ponuda/niti jednu valjanu ponudu;

-nakon odbijanja ponuda ne preostane nijedna valjana ponuda.

Naručitelj može poništiti postupak ako:

-se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora

-su nastale značajne nove okolnosti vezane uz projekt za koji se provodi nabava

**9. IZMJENE UGOVORA O NABAVI**

Za vrijeme trajanja Ugovora, ukoliko postoje opravdane okolnosti i ako je to nužno za završetak projekta, moguće je ugovoriti dodatne usluge u odnosu na one predviđene Ugovorom. U navedenom slučaju ukupna vrijednost dodatno ugovorenih usluga ne smije prelaziti 50% ukupne vrijednosti osnovnog ugovora o nabavi.

**PRILOZI**

1. **Ponudbeni list – Prilog 1**
2. **Troškovnik – Prilog 2**
3. **Izjava o prometu – Prilog 3**
4. **Popis izvršenih usluga – Prilog 4**
5. **Minimalan sadržaj Životopisa Stručnjaka 1 – Prilog 5**
6. **Minimalan sadržaj Životopisa Stručnjaka 2 – Prilog 6**

1. *Pravilnik koji se primjenjuje na neobveznike javne nabave uključuje sve pravilnike koji se u sklopu projekata (su)financiranih iz EU fondova i/ili međunarodnih financijskih institucija (EIB, EBRD, WB itd) i/ili bilo kojih institucija koje sufinanciraju projekte u sklopu kojih su propisana posebna pravila koja se primjenjuju na korisnike sufinanciranih sredstava, a koji nisu obveznici javne nabave* [↑](#footnote-ref-1)